CELEX: 32020D2078
Language: da
Date: 2020-12-10 00:00:00
Title: Rådets afgørelse (EU) 2020/2078 af 10. december 2020 om den holdning, der skal indtages på Unionens vegne i Det Blandede Toldsamarbejdsudvalg EU/Canada for så vidt angår vedtagelsen af afgørelsen om gensidig anerkendelse af Canadas »Partners in Protection«-program og Den Europæiske Unions program for autoriserede økonomiske operatører

15.12.2020   
               
               
                  DA
               
               
                  Den Europæiske Unions Tidende
               
               
                  L 424/58
               
            
         RÅDETS AFGØRELSE (EU) 2020/2078
         af 10. december 2020
         om den holdning, der skal indtages på Unionens vegne i Det Blandede Toldsamarbejdsudvalg EU/Canada for så vidt angår vedtagelsen af afgørelsen om gensidig anerkendelse af Canadas »Partners in Protection«-program og Den Europæiske Unions program for autoriserede økonomiske operatører
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde, særlig artikel 207, stk. 4, første afsnit, sammenholdt med artikel 218, stk. 9,
         under henvisning til forslag fra Europa-Kommissionen, og
         ud fra følgende betragtninger:
         
                     (1)
                  
                  
                     Aftalen mellem Det Europæiske Fællesskab og Canada om toldsamarbejde og gensidig bistand i toldspørgsmål (»toldsamarbejdsaftalen«) blev indgået af Unionen ved Rådets afgørelse 98/18/EF (1) og trådte i kraft den 1. januar 1998.
                  
               
                     (2)
                  
                  
                     Toldsamarbejdsaftalens artikel 2 opfordrer toldmyndighederne til at opbygge et toldsamarbejde på det bredest mulige grundlag.
                  
               
                     (3)
                  
                  
                     I henhold til toldsamarbejdsaftalens artikel 20 i skal et blandet toldsamarbejdsudvalg (»toldsamarbejdsudvalget«) træffe de foranstaltninger, der er nødvendige for toldsamarbejdet.
                  
               
                     (4)
                  
                  
                     Aftalen mellem Den Europæiske Union og Canada om toldsamarbejde vedrørende spørgsmål om forsyningskædesikkerhed (»forsyningssamarbejdsaftalen«) blev indgået af Unionen ved Rådets afgørelse 2014/941/EU (2) og trådte i kraft den 1. november 2013.
                  
               
                     (5)
                  
                  
                     I henhold til forsyningssamarbejdsaftalens artikel 5 er toldsamarbejdsudvalget bemyndiget til at vedtage afgørelser om gensidig anerkendelse af risikostyringsteknikker, risikostandarder, sikkerhedskontroller og handelspartnerskabsprogrammer.
                  
               
                     (6)
                  
                  
                     Toldsamarbejdsudvalget agter på sit femte møde og under alle omstændigheder inden udgangen af 2022 at vedtage en afgørelse om gensidig anerkendelse af Canadas »Partners in Protection«-program og Den Europæiske Unions program for autoriserede økonomiske operatører.
                  
               
                     (7)
                  
                  
                     Det er hensigtsmæssigt at fastlægge den holdning, der skal indtages på Unionens vegne i toldsamarbejdsudvalget, da afgørelsen om gensidig anerkendelse af Canadas »Partners in Protection«-program og Den Europæiske Unions program for autoriserede økonomiske operatører får retsvirkninger i Unionen.
                  
               
                     (8)
                  
                  
                     Den holdning, som Unionen skal indtage i toldsamarbejdsudvalget vedrørende gensidig anerkendelse af Canadas »Partners in Protection«-program og Den Europæiske Unions program for autoriserede økonomiske operatører, bør derfor baseres på toldsamarbejdsudvalgets udkast til afgørelse —
                  
               VEDTAGET DENNE AFGØRELSE:
         
            Artikel 1
            Den holdning, der skal indtages på Unionens vegne i det blandede toldsamarbejdsudvalg (»toldsamarbejdsudvalget«), der er nedsat ved aftalen mellem Det Europæiske Fællesskab og Canada om toldsamarbejde og gensidig bistand i toldspørgsmål, på toldsamarbejdsudvalgets femte møde, for så vidt angår den gensidige anerkendelse af Canadas »Partners in Protection«-program og Den Europæiske Unions program for autoriserede økonomiske operatører, baseres på toldsamarbejdsudvalgets udkast til afgørelse (3).
         
         
            Artikel 2
            Denne afgørelse træder i kraft på dagen for vedtagelsen og udløber den 31. december 2022.
         
         
            Udfærdiget i Bruxelles, den 10. december 2020.
            
               
                  På Rådets vegne
               
               M. ROTH
               
                  Formand
               
            
         
         
            (1)  Rådets afgørelse 98/18/EF af 27. november 1997 om indgåelse af aftalen mellem Det Europæiske Fællesskab og Canada om toldsamarbejde og gensidig bistand i toldspørgsmål (EFT L 7 af 13.1.1998, s. 37).
         
            (2)  Rådets afgørelse 2014/941/EU af 27. juni 2013 om indgåelse af aftalen mellem Den Europæiske Union og Canada om toldsamarbejde vedrørende spørgsmål om forsyningskædesikkerhed (EUT L 367 af 23.12.2014, s. 8).
         
            (3)  Jf. dokument ST13014/20 på http://register.consilium.europa.eu.